Številka: 900 – 130/2015 - 4

Datum: 02. 04. 2015

 **Z A P I S N I K**

**3. redne seje Sveta Četrtne skupnosti Moste (ČS Moste),** ki je bila v sredo, dne 01. 04. 2015 ob 18.00 uri na sedežu ČS Moste, Ob Ljubljanici 36 a, Ljubljana.

NAVZOČI ČLANI SVETA: Elvis BALTIĆ, Igor BOLE, Stanislava Marija FERENČAK MARIN,

 Dmitar GRUBOR, Igor HORVAT, Mojca JAGER, Mira KLJUČANIN, Nataša

 LIVOJEVIĆ, Stanislav MARKOJA, Radmila ŠEŠIĆ, Blanka VILFAN, Jožica VIRANT,

 Milorad VOJNOVIĆ, Mitja ZAPLATIL.

OSTALI NAVZOČI: Denis Striković (član MS MOL), Miroslav Kupljenik (ČO DeSUS), Darja

 Gogala in Barbara Šivec (obe SLS MU MOL).

Opravičili člani: Matej Čepeljnik.

Ostali opravičili: Marko Podobnik (VK ČS Moste).

Predsednica Sveta ČS Moste, ga. S. M. Ferenčak Marin je pozdravila navzoče članice in člane Sveta ČS Moste, posebej je pozdravila in izrekla dobrodošlico gostoma (g. D. Strikoviću in g. M. Kupljeniku) na 3. seji Sveta ČS Moste 5. mandata. Izrekla je tudi čestitke za rojstne dneve članicam in članom, ki so imeli v tem času rojstni dan.

Preverilo se je udeležbo. Od 17 članov je bilo navzočih 14 članov. Podana je bila ugotovitev, da je 3. seja sklepčna.

Predlog dnevnega redaso prejeli vsi vabljeni po pošti skupaj z vabilom in gradivom. Razprave in dopolnitev ni bilo, zato je bilo predlagano glasovanje o dnevnem redu.

**DNEVNI RED:**

1. Potrditev zapisnikov
2. Kadrovske zadeve (predlog sestave ekip KMVVI za posamezna področja aktivnosti)
3. Finančne zadeve (izvedbeni načrt za 2015, poraba namenskih sredstev v 2014 )
4. Pobude krajanov in drugih (OŠ Martina Krpana - varna pot v šolo, podžupan MOL -vandalizem v Lj, drugo)

5. Poročila o udeležbah, informacije in dokumenti v seznanitev, ČSM v medijih

 (*udeležbe*: razgovori s podžupanom MOL; posvet s Policijsko postajo Moste; občni

 zbori- RK, borci, PGD, otvoritev Vile Urška, drugo; *informacije in dokumenti v*

 *seznanitev*: o prometu na Kodeljevem, javna razgrnitev dopolnjenega osnutka

 sprememb in dopolnitev OPN MOL ID, drevesa pri spomeniku na Povšetovi-odgovor

 OGDP, socialno ogroženi-nakup stanovanj na Ul. V. Pregarčeve v Selu, o »Labirintu

 umetnosti« - odgovor na svetnikovo vprašanje, drugo; *ČSM v medijih*: Skupna pot-

 glasilo DSO Fužine, Delo o kiosku na Kodeljevem, drugo)

6. Predlogi, pobude, vprašanja članic in članov Sveta ČS

Navzočih je bilo 14 članic in članov Sveta ČS Moste. Opredeljenih je bilo 14 članic in članov.

Za predlagani dnevni red je glasovalo 14 članic in članov Sveta ČS Moste.

**DNEVNI RED JE BIL SPREJET.**

**AD 1**

**Potrditev zapisnikov**

Ga. Gogala je podala poročilo. Razprave, pripomb ni bilo. Predlagan je bil

**SKLEP 1/3:**

**Sprejme in potrdi se zapisnika 1. dopisne in 2. izredne seje Sveta Četrtne skupnosti Moste.**

Navzočih je bilo 14 članic in članov Sveta ČS Moste. Opredeljenih je bilo 14 članic in članov.

Za predlagani sklep je glasovalo 14 članic in članov Sveta ČS Moste.

**SKLEP 1/3 JE BIL SPREJET.**

**AD 2**

**Kadrovske zadeve (predlog sestave ekip KMVVI za posamezna področja aktivnosti)**

Komisija za mandatna vprašanja, volitve in imenovanja (KMVVI) se je sestala pred 3. sejo Sveta in predsednica KMVVI, ga. Livojevič, je podala poročilo, oz. je bil podan predlog sestave posameznih ekip, ki je bil nato dan v razpravo, ki je ni bilo, zato je bil predlagan

**SKLEP 2/3:**

**Svet ČS Moste sprejema in potrjuje poročilo KMVVI ter sestavo posameznih ekip, in sicer:**

**EKIPA ZA PRIREDITVE**

**Ekipo vodi: Stanislava M. Ferenčak Marin, namestnica Jožica Virant, ostali člani so: Igor Bole, Mojca Jager, Mira Ključanin, Nataša Livojević, Radmila Šešić, Milorad Vojnović; zunanji član (soglasje je bilo pridobljeno): Breda Pšag.**

**EKIPA ZA PROMET**

**Ekipo vodi: Mitja Zaplatil, namestnik Matej Čepeljnik, ostali člani so: Elvis Baltić, Dmitar Grubor, Igor Horvat, Stanislav Markoja, Živa Nevenkić; zunanji član (soglasje je bilo pridobljeno): Andrej Torkar.**

**EKIPA ZA VARSTVO OKOLJA**

**Ekipo vodi: Igor Bole, namestnik Mira Ključanin, ostali člani so: Elvis Baltić, Igor Horvat, Nataša Livojević, Stanislav Markoja, Lara Valič, Blanka Vilfan; zunanji član (soglasje je bilo pridobljeno): Nevenka Gramc.**

Navzočih je bilo 14 članic in članov Sveta ČS Moste. Opredeljenih je bilo 14 članic in članov.

Za predlagani sklep je glasovalo 14 članic in članov Sveta ČS Moste.

**SKLEP 2/3 JE BIL SPREJET.**

**AD 3**

**Finančne zadeve**

* *Izvedbeni načrt za 2015*

Januarja 2015 je Svet ČS Moste sprejel predloga finančnih načrtov za leti 2015 in 2016 za ČS. V sklopu proračunov Mestne občine Ljubljana sta bila predloga sprejeta. Za to sejo pa so člani prejeli predlog IZVEDBENEGA načrta. Za glasovanje je bil predlagan

**SKLEP 3/3:**

**Svet Četrtne skupnosti Moste Mestne občine Ljubljana potrjuje Izvedbeni načrt dejavnosti Četrtne skupnosti Moste za leto 2015.**

**Svet Četrtne skupnosti Moste pooblašča predsednico Sveta ČS Moste, da izvede potrebne prerazporeditve sredstev v okviru razpoložljive mase sredstev.**

Navzočih je bilo 14 članic in članov Sveta ČS Moste. Opredeljenih je bilo 14 članic in članov.

Za predlagani sklep je glasovalo 13 članic in članov Sveta ČS Moste. En član je glasoval proti.

**SKLEP 3/3 JE BIL SPREJET.**

* *poraba namenskih sredstev v 2014*

Na seji Mestnega sveta MOL je bilo podano vprašanje glede namenskih sredstev oz. v zvezi z doniranimi sredstvi. Med prejemniki doniranih sredstev je bila v 2014. letu tudi ČS Moste. V gradivu za sejo so zato vsi vabljeni prejeli poročilo o namenskih sredstvih, ki je hkrati odgovor na svetniško vprašanje. Predsednica je povedala, da je poročilo v gradivu tudi zato, ker ima ČS Moste v 2015. letu odprto postavko namenskih sredstev, ker lani vsa namenska sredstva niso bila porabljena in tudi upa se, da nam bo kakšen donator (z ustrezno donatorsko pogodbo) namenil kakšen evro za akcije in prireditve. Mnenja je bila, da sklepanje ni potrebno, navzoči so se strinjali.

**AD 4**

**Pobude krajanov in drugih**

* *OŠ Martina Krpana - varna pot v šolo*

Glede varne poti v šolo in dovozne poti do OŠ Martina Krpana se v Četrtni skupnosti Moste ukvarjamo že od nastanka četrti v MOL, to je že 15 let, je povedala predsednica. Neštetokrat so se predstavniki ČS udeležili sestankov na kraju samem in podali precej konstruktivnih predlogov za ureditev. Zdaj OGDP MU MOL na tak sestanek ponovno vabi, in sicer 8.4. 2015 ob 15.30 uri. Predsednica je predlagala, da gredo na sestanek: Zaplatil, Ferenčak, Gogala, Šivec.

Navzoči so na seji prejeli zadnji predlog ČS Moste glede zavarovanja poti v šolo za vpogled v dosedanja prizadevanja. Predlagani količki so bili postavljeni, vendar so bili baje poškodovani z večjimi vozili. Vabilo omenja tudi hrambo ključev pregibnih količkov. Predsednica je predlagala, da ima ključe v hrambi šola, bližnji vrtec in bloki v neposredni bližini, kar naj uredi OGDP direktno z naštetimi uporabniki, ČS pa ključev ne potrebuje in jih ne bo imela v hrambi.

V razpravi so sodelovali: Mira Ključanin, Dmitar Grubor, Ferenčak Marin. Predlagano je bilo, da se sestanka na OŠ Martina Krpana udeleži tudi ga. Mira Ključanin. Navzoči so se s tem strinjali, kakor tudi z vsem ostalim povedanim, predvsem, da Svet ČS ne more biti ključar ključev.

* *podžupan MOL -vandalizem v Ljubljani*

Podžupan MOL, g. Crnek, je povabil četrtne skupnosti, da podajo opažanja, na katerih območjih je vidno največ vandalizma. Ga. Darja Gogala in ga. Barbara Šivec sta za sejo pripravili delovni pripomoček. Predsednica je predlagala, da se pripomoček (ki ga je pohvalila in se zanj zahvalila) dopolni z opažanji članov in drugih navzočih – vendar pri tem ne bi bilo dobro, je še opozorila, da bi zašli v preteklost, ampak v zadnje leto – če se je kaj opazilo. Seznam »točk vandalizma« je potrebno oddati do 10. 04. 2015. Predlagala je

**SKLEP 4/3:**

**Seznam »točk vandalizma« (delovni pripomoček) prejmejo vsi člani Sveta ČS Moste po @ pošti in ga dopolnijo ter vrnejo pisarni ČS po @ pošti do vključno 08. 04. 2015 do 15.00 ure. Vabimo Ostali vabljeni, ki so navzoči na 3. seji, so tudi zaprošeni, da dopolnijo seznam.**

**Svet ČS Moste bo seznam »točk vandalizma« večkrat letno dopolnjeval in preverjal, obenem pa pričakuje, da bo s strani ustreznega oddelka MOL ažurno obveščen o reševanju vandalizma v Ljubljani in v okolju ČS Moste.**

Navzočih je bilo 14 članic in članov Sveta ČS Moste. Opredeljenih je bilo 14 članic in članov.

Za predlagani sklep je glasovalo 14 članic in članov Sveta ČS Moste.

**SKLEP 4/3 JE BIL SPREJET.**

**AD 5**

**Poročila o udeležbah, informacije in dokumenti v seznanitev, ČSM v medijih**

* *udeležbe*

Razgovori s podžupanom MOL

Zabeležka predzadnjega razgovora je bila priložen k vabilu za sejo kot gradivo, od zadnjega razgovora se zabeležko še pričakuje. Predsednica je opozorila na pripravo treh prioritetnih nalog, za katere je bilo rečeno, da se bo zanje zavzel župan MOL osebno.

Posvet s Policijsko postajo Moste

Zabeležka posveta je bila priložena k vabilu kot gradivo. Na posvet so prišli predstavniki vseh ČS vzhodnega dela Ljubljane (Jarše, Sostro, Polje, Golovec, Moste), komandir PP, vsi vodje policijskih okolišev v ČSjih, predstavniki Redarstva MOL, tako da je bila udeležba odlična in razprava konstruktivna, so poročali: Ferenčak Marin, Ključanin, Bole, ki so bili na posvetu. Poročano pa je bilo, da niti en predstavnik ČSja ni govoril ali opozarjal na vandalizem.

Občni zbori- RK, borci, PGD

Poročala je ga. Mira Ključanin, ki je bila na navedenih občnih zborih. Na občnem zboru PGD Štepanjsko naselje je bila poleg nje tudi ga. Jožica Virant.

Otvoritev Vile Urška

V vilo se je vselil Zavod za oskrbo na domu (ZOD). Na otvoritvi so bile: Ferenčak Marin, Mira Ključanin, Blanka Vilfan in Darja Gogala.

* *informacije in dokumenti v* *seznanitev*

O prometu na Kodeljevem dokumentacija v gradivu za sejo je bila podana informativno.

O javni razgrnitvi dopolnjenega osnutka sprememb in dopolnitev OPN MOL ID je bila dokumentacija v gradivu podana v seznanitev, ga. Šivec je obvestila navzoče o javni razgrnitvi državnega prostorskega načrta, ki tudi poteka na ČS, in sicer glede plinovoda TE-TOL-Fužine-Vevče.

 O drevesih pri spomeniku na Povšetovi-odgovor OGDP je bil v gradivu podan informativno.

 O socialno ogroženih-nakup stanovanj na Ul. V. Pregarčeve v Selu – tudi podano le informativno.

 O »Labirintu umetnosti« - odgovor na svetnikovo vprašanje, iz odgovora je bilo razvidno, da MOL

 glede programske obogatitve pričakuje sodelovanje tudi s strani Sveta ČS Moste.

*ČSM v medijih:*

Skupna pot-glasilo DSO Fužine, Delo o kiosku na Kodeljevem – članke so vsi vabljeni dobili kot gradivo skupaj z vabili, informativno.

**AD 6**

**Predlogi, pobude, vprašanja članic in članov Sveta ČS**

Naslednji člani so podali ustne predloge oz. pobude, in sicer:

Ga. Ferenčak Marin: med prioritetne naloge je pod nujno potrebno ponovno zahtevati postavitev usmerjevalne table oz. kažipote do DSO Fužine.

G. Igor Bole: varovalna ograja ob Ljubljanici (od ovinka Na peči do Kajuhove) ne varuje dovolj, predvsem pa je mestoma pogostokrat zlomljena. Predlaga proučitev in postavitev primernejše ograje.

Ga. Mira Ključanin: nujno bi bilo potrebno v času čistilne akcije očistiti okolico Brodarjev trg 5, 6, 7.

Seja je bila zaključena ob 19.30 uri, neuradni del se je zaključil kasneje.

Zabeležila:

*Darja Gogala Stanislava Marija Ferenčak Marin*

Koordinatorka VI predsednica Sveta Četrtne skupnosti Moste

 Mestne občine Ljubljana